**ELŐTERJESZTÉS**

**Kőszeg Város Önkormányzata Képviselő-testülete**

**2024. június 26-i ülésének**

**…... napirendi pontjához**

**Tisztelt Képviselő-testület!**

A Kőszegi Szociális Gondozási Központ Idősek otthona működtetése során évek óta fennálló, a törvényes működést veszélyeztető munkaerőhiány, illetve a dolgozók megtartása érdekében Kőszeg Város Önkormányzatának Képviselő-testülete már a 2023. évben döntött arról, hogy az Idősek Otthonában dolgozók részére havi 150.000, - Ft/fő kereset-kiegészítést biztosít.

2024. évben a Képviselő- testület a 12/2024. (I.24.) számú határozatával döntött arról, hogy azon dolgozók részére, akik a Magyar Máltai Szeretetszolgálat Egyesülethez (a továbbiakban: átvevő intézmény) történő feladatátadást követően vállalják a tovább-foglalkoztatásukat, 2024. évben is 150.000, -Ft/fő/hó kereset-kiegészítést biztosít az átvevő intézmény részére nyújtott működési támogatás keretében.

Technikai okai miatt még a feladatátadás előtt, 2024. június 30-ig célszerű lenne a 2024. július 1-2024. december 31-ig tartó időtartamra járó összeget egy összegben kifizetni minden olyan dolgozónak, aki vállalja a tovább-foglalkoztatást ebben az időtartamban az átvevő intézménynél. Így még a Kőszegi Szociális Gondozási Központ költségvetésének terhére történne a kifizetés.

Amennyiben a Képviselő-testület úgy dönt, hogy ily módon kerülne kifizetésre a dolgozóknak szánt kereset-kiegészítés, akkor a 12/2024. (I.24.) képviselő-testület határozatot szükséges visszavonni.

Kérem a Tisztelt Képviselő-testületet, hogy az előterjesztést megtárgyalni és elfogadni szíveskedjenek.

Kőszeg, 2024. június 10.

A polgármester nevében:

**dr. Dömötör Ramóna s.k.**

mb. igazgatási osztályvezető

**HATÁROZATI JAVASLAT**

1. Kőszeg Város Önkormányzata Képviselő-testülete a 12/2024. (I.24.) számú képviselő-testületi határozatot visszavonja.

2. Kőszeg Város Önkormányzata Képviselő-testülete elrendeli, hogy a Kőszegi Szociális Gondozási Központ Idősek Otthona azon dolgozóinak, akik megállapodás alapján vállalják a tovább-foglalkoztatásukat a Magyar Máltai Szeretetszolgálat Egyesületnél, a Kőszegi Szociális Gondozási Központ saját költségvetése terhére a 2024. évre járó 150.000, -Ft/fő/hó összeget egyéb juttatásként egyösszegben fizessen ki.

**Felelős:** Raposa Helga intézményvezető

**Határidő:** 2024. június 30.